SUPER ออกหุ้นกู้ไม่เกิน 600 ลบ.ชูดอกเบี้ย 5.5% ขายสถาบัน-รายใหญ่ 14-19 พ.ย.
SUPER ออกหุ้นกู้ไม่เกิน 600 ลบ.ชูดอกเบี้ย 5.5% ขายสถาบัน-รายใหญ่ 14-19 พ.ย.
SUPER ออกหุ้นกู้ไม่เกิน 600 ลบ.ชูดอกเบี้ย 5.5% ขายสถาบัน-รายใหญ่ 14-19 พ.ย.
18 ต.ค. 2562

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2562 มูลค่าไม่เกิน 600 ล้านบาท แบ่งเป็นเสนอขายไม่เกิน 500 ล้านบาท และหุ้นกู้ที่สำรองไม่เกิน 100 ล้านบาท อายุ 2 ปี ครบกำหนดไถ่ถอน พ.ศ.2564 อัตราดอกเบี้ยคงที่ร้อยละ 5.50 ต่อปี ชำระดอกเบี้ยทุกๆ 3 เดือนตลอดอายุห้นกู้
บริษัทจะเสนอขายหุ้นกู้แก่ผู้ลงทุนสถาบัน และ/หรือ ผู้ลงทุนขนาดใหญ่ ระยะเวลาจองซื้อหุ้นกู้ ระหว่างวันที่ 14-15, 18-19 พ.ย.62 โดยมี บล.เคจีไอ (ประเทศไทย) บล.เอเซีย พลัส และ บล.เคที ซีมิโก้ เป็นผู้จัดการการจัดจำหน่ายหุ้นกู้
บริษัท ทริสเรทติ้ง จำกัด จัดอันดับความน่าเชื่อถือของบริษัทที่ BBB- แนวโน้มคงที่ เมื่อวันที่ 7 ม.ค.62
บริษัทจะนำเงินที่ได้รับจากการออกและเสนอขายหุ้นกู้ครั้งนี้ไปใช้ในการชำระคืนหุ้นกู้ของบริษัทที่จะครบกำหนดในเดือน ธ.ค.62 เป็นจำนวน 372.10 ล้านบาท เงินส่วนที่เหลือจะใช้รองรับการลงทุนอื่นๆ ในอนาคตของบริษัท และ/หรือใช้เป็นเงินทุนหมุนเวียนของบริษัทและบริษัทย่อยสำหรับโครงการในประเทศเวียดนาม